**NÁRODNÁ RADA SLOVENSKEJ REPUBLIKY**

**VII. volebné obdobie**

N Á V R H

**Z á k o n**

**z .... 2019,**

**ktorým sa mení a dopĺňa zákon č. 131/2010 Z. z. o pohrebníctve**

Národná rada Slovenskej republiky sa uzniesla na tomto zákone:

**Čl. I**

Zákon č. 131/2010 Z. z. o pohrebníctve sa mení a dopĺňa takto:

1. V § 10 odsek 2 znie:

„(2) Obec môže všeobecne záväzným nariadením ustanoviť ochranné pásmo krematória v rozsahu najviac 100 metrov od hranice jeho pozemku; vo všeobecne záväznom nariadení obec určí najmä pravidlá umiestňovania a povoľovania budov a stavieb so zreteľom na pietny charakter krematória.“.

1. V § 15 odsek 7 znie:

„(7) Obec môže všeobecne záväzným nariadením ustanoviť ochranné pásmo pohrebiska v rozsahu najviac 50 metrov od hranice jeho pozemku; vo všeobecne záväznom nariadení obec určí najmä pravidlá umiestňovania a povoľovania budov a stavieb so zreteľom na pietny charakter pohrebiska.“.

1. Za § 36 sa vkladá § 36a, ktorý vrátane nadpisu znie:

**„§ 36a**

**Prechodné ustanovenie k úprave účinnej od 1. augusta 2019**

Ustanovenia § 36 ods. 3 a 4 sa od 1. augusta 2019 neuplatňujú. Budovy postavené v ochrannom pásme pohrebiska alebo v ochrannom pásme krematória v súlade so všeobecne záväznými predpismi pred 1. augustom 2019 zostanú zachované, aj keď ich umiestnenie nie je v súlade so všeobecne záväzným nariadením obce podľa § 10 ods. 2 alebo podľa § 15 ods. 7 podľa právnej úpravy účinnej od 1. augusta 2019.“.

**Čl. II**

Tento zákon nadobúda účinnosť 1. augusta 2019.